L’Agrupació de Falles organitza un matí de jocs tradicionals en el Parc de la Granja
2025-07-24

Dissabte que ve 25 de novembre els fallers de Burjassot tenen una cita amb la tradició dels jocs d’antany. Un matí festiu en la qual els jocs tradicionals seran els protagonistes indiscutibles en el Camp de Jocs Tradicionals del Parc de la Granja.

Així, a partir de les 10 del matí, les 13 comissions falleres de Burjassot formaran part de l’activitat, programada des de l’Agrupació de Falles de Burjassot, presidida per Iván Heredia.

Els més menuts tindran l’oportunitat de conèixer els jocs amb els quals els seus majors passaven els ratets d’oci i esbarjo quan tenien la seua edat i, els majors, recordar els seus temps mossos i lo bé que ho passaven en el carrer jugant en germanor.